སྤྱི་ཡོངས་ཀྱི་སྐད་བརྡའི་ཁྱབ་ཚད།

C2\_སྐད་ཡིག་བཀོལ་སྤྱོད་བྱེད་སྟངས་གྲ་རྒྱས་པོ་དང་ཁྱབ་ཆེན་པོ་ཤེས་པས། བསམ་ཚུལ་དག་ཞིབ་ཚགས་ཀྱི་སྒོ་ནས་ཤོད་པ་དང་། ནན་བཤད་བྱེད་པ། ཁྱད་པར་འབྱེད་པ། གོ་དོན་ངེས་བརྟན་བཟོ་བ་བཅས་བྱེད་ཐུབ། མདོར་ན་རང་ཉིད་ཀྱིས་གང་བཤད་འདོད་ཡོད་པར་འགོག་རྐྱེན་ཏིལ་འབྲུ་ཙམ་ཡང་མེད།

C1\_བརྡ་སྤྲོད་ཀྱི་སྒྲོམ་གཞི་ཁག་པོའི་རིགས་མང་པོ་འོས་ཤིང་འཚམ་ལ་བརྗོད་བདེ་པོ་དང་གོ་བདེ་པོའི་ངང་ནས་བེད་སྤྱོད་བྱེད་ཐུབ།

སྐད་ཡིག་ཕྱུག་པོ་ཡོད་པའི་ཁྲོད་ནས་བརྗོད་པ་བཟོ་སྟངས་འོས་ཤིང་འཚམ་པ་དེ་འདམ་གསེས་བྱས་ཏེ། ཅི་ཞིག་བཤད་འདོད་ཡོད་པ་དེ་འགོག་རྐྱེན་མེད་པའི་ཐོག་ནས་གསལ་པོར་ཤོད་ཐུབ།

B2+\_ཅི་ཞིག་བཤད་འདོད་ཡོད་པ་དེ་ཧ་ལམ་འགོག་རྐྱེན་མེད་པའི་ཐོག་ནས་གསལ་པོར་བཤད་ཐུབ།

B2\_ཚིག་དང་མཚོན་རྟགས་དེ་ཙམ་འཚོལ་མི་དགོས་པ་མ་ཟད། བརྗོད་པ་རིང་པོ་དེ་འདྲ་བེད་སྤྱོད་བྱེད་པའི་ཐོག་ནས། འགྲེལ་བཤད་གསལ་པོ་རྒྱག་ཐུབ་པ་དང་། རང་ཉིད་ཀྱི་ལྟ་ཚུལ་གླེང་ཐུབ་པ། རྩོད་གླེང་རྒྱུན་སྲིང་བྱེད་ཐུབ་པ་བཅས་ལ་སྐད་ཡིག་འདང་ངེས་ཡོད།

B1+\_སྔོན་དཔག་མི་ཐུབ་པའི་གནས་སྟངས་དག་ལ་འགྲེལ་བརྗོད་བྱེད་པ་དང་། དཀའ་ངལ་ལམ་ལྟ་ཚུལ་ཞིག་གི་ནང་དོན་གཙོ་བོ་དག་གང་འཚམས་ཞིབ་ཚགས་ཀྱི་ངང་ནས་འགྲེལ་བཤད་རྒྱག་པ། ད་དུང་གློག་བརྙན་དང་རོལ་དབྱངས་ལྟ་བུ་རིག་གཞུང་དང་འབྲེལ་བའམ་ཡང་ན་སྤྱི་མཚན་གྱི་བརྗོད་གཞིའི་སྒང་ལ་རང་ཉིད་ཀྱི་བསམ་ཚུལ་ཤོད་པར་སྐད་ཡིག་འདང་ངེས་ཡོད།

B1\_ཐ་སྙད་ཀྱི་ཚད་གཞི་འདང་ངེས་མེད་པས། བསྐྱར་བཤད་བྱུང་བ་དང་། ཐ་ན་དུས་ནས་དུས་སུ་བརྗོད་པ་སྒྲིག་པར་དཀའ་ངལ་ཡོད་ནའང་། ཉེ་ཆར་གྱི་གནད་དོན་དང་། འགྲིམ་འགྲུལ། ལས་ཀ རང་ཉིད་ཀྱི་དགའ་ཕྱོགས། ཁྱིམ་ཚང་ལྟ་བུའི་བརྗོད་གཞིའི་སྐོར་ལ། སྐད་ཆ་ཤོད་པར་ཐེ་ཚོམ་དང་ཀ་རེ་ཀོར་རེ་ཏོག་ཙམ་ཡོད་ཀྱང་ཚིག་འདང་ངེས་ཡོད།

A2+\_སྤྱིར་ཁོང་ཚོས་སྐད་ཆར་བསྟུན་མཁས་བྱས་ཏེ་ཚིག་དང་མཚོན་རྟགས་འཚོལ་དགོས་ནའང་། ཉིན་རེའི་འཚོ་བའི་ནང་གི་སྔོན་དཔག་ཐུབ་པའི་གནས་སྟངས་ཀྱི་རིགས་ལ་གདོང་ལེན་བྱེད་པར་ཁོང་ཚོར་སྐད་ཡིག་འདང་ངེས་ཡོད།

A2\_ཉིན་རེའི་འཚོ་བའི་ཁྲོད་ཀྱི་དགོས་མཁོ་སྟབས་བདེའི་རིགས་སྐོང་བར། རྒྱུན་དུ་བེད་སྤྱོད་བྱེད་པའི་སྐད་ཆ་ཐུང་ཐུང་དག་ཤོད་ཐུབ། དཔེར་ན། རང་ཉིད་ཀྱི་སྐོར་དང་། ཉིན་རེའི་བྱེད་སྒོ། ཉིན་རེའི་དགོས་མཁོ། གནས་ཚུལ་བཀའ་འདྲི་ཞུ་བ་ལྟ་བུའོ། །

ཚིག་གྲུབ་ཀྱི་འགྲོ་སྟངས་ལས་སླ་པོ་དང་། བློ་ལ་ཡོད་པའི་བརྗོད་པ་ཁག ཚིག་གམ་མཚོན་རྟགས་ཀྱི་ཚོགས སྐད་ཡིག་གི་སྤྱི་འགྲོས་སོགས་བེད་སྤྱོད་བྱས་ནས། སོ་སོ་དང་མི་གཞན་དང་། ཁོ་ཚོས་གང་བྱེད་ཀྱི་ཡོད་མེད། ས་ཆ། རྒྱུ་ནོར་སོགས་ཀྱི་སྐོར་ལ་འབྲེལ་འདྲིས་བྱེད་ཐུབ།

བློ་ལ་ཡོད་པའི་བརྗོད་པ་ཐུང་ཐུང་སྐོར་ཞིག་ཤེས་ཏེ། སྔོན་དཔག་གི་གལ་གནད་ཆེ་བའི་གནས་སྟངས་ལ་བེད་སྤྱོད་བྱེད་ཐུབ། འོན་ཀྱང་རྒྱུན་གཏན་མ་ཡིན་པའི་གནས་སྟངས་ལ་སྐད་ཆའི་རྒྱུན་ཆད་པ་དང་གོ་ནོར་ཡང་སེ་ཤོར་སྲིད།

A1\_སོ་སོ་དང་། ཉེར་མཁོ་ཙག་ཙིག་གི་སྐོར་ལ་ཟ་སྐད་འཐུང་སྐད་མཚོན་པའི་བརྗོད་པ་ཤེས་ཀྱི་ཡོད།

ཚིག་མཚམས་གཅིག་གི་བརྗོད་པ་ལ། སྒྲོམ་གཞི་ལས་སླ་པོའི་རིགས་བེད་སྤྱོད་བྱེད་ཐུབ། འོན་ཀྱང་རྒྱུ་ཆ་ཁ་ཤས་འཕྲི་བ་དང་སྣོན་དགོས་ཀྱང་སྲིད།

pre-A1\_སོ་སོའི་སྐོར་གྱི་གནས་ཚུལ་ལས་སླ་པོའི་རིགས་གཞན་ལ་ངོ་སྤྲོད་བྱེད་པར། ཚིག་གམ་མཚོན་རྟགས་རེ་ཟུང་། སྐད་ཆ་ལས་སླ་པོའི་རིགས་བེད་སྤྱོད་བྱེད་ཐུབ།