སྤྱི་ཡོངས་ཀྱི་སྐད་བརྡའི་ཁྱབ་ཚད།

C2\_ཚིག་དང་ཚིག་སྒྲུབ་ཀྱི་སྒྲ་གདངས་མཐོ་དམན་དང་། ཚིག་གི་གཅོད་མཚམས། སྐད་ཆ་ཤོད་སྟངས་ལྟ་བུ་སོགས་ཀྱི་ཁྱད་ཆོས་ཡོད་པའི་སྒོ་ནས། སྐད་རིགས་དེའི་ནང་གི་སྒྲ་གདངས་ཀྱི་རྣམ་གཞག་གི་ཁྱད་ཆོས་རྣམས་གདེང་ཚོད་ཆེན་པོའི་སྒོ་ནས་བཀོལ་སྤྱོད་བྱེད་ཐུབ། དེའི་རྒྱུ་མཚན་གྱིས་ཁོང་ཚོའི་སྐད་ཆའི་ནང་དོན་རྣམས་འཁྲུལ་བ་མེད་པ་གསལ་པོ་ཡོད་ལ། སྐད་རིགས་གཞན་གྱི་སྐད་གདངས་ཀྱིས་ནང་དོན་དང་གོ་བ་ལེན་ཕྱོགས་ལའང་ཤུགས་རྐྱེན་གང་ཡང་ཐེབས་ཀྱི་མེད།

C1\_སྐད་རིགས་དེའི་སྒྲ་གདངས་ཀྱི་རྣམ་གཞག་གི་ཁྱད་ཆོས་ཁག་གདེང་ཚོད་ཡོད་པའི་སྒོ་ནས་བེད་སྤྱོད་གཏོང་ཐུབ།

སྐད་རིགས་དེའི་སྒྲ་གདངས་ཕལ་ཆེ་བ་གསལ་པོར་འདོན་ཐུབ་ཅིང་། སྐད་གདངས་ལ་སྐད་རིགས་གཞན་པའི་ཤུགས་རྐྱེན་ཏོག་ཙམ་ཐེབས་སྲིད་ཀྱང་། ནང་དོན་གོ་བར་འགོག་རྐྱེན་བཟོ་གི་མེད།

B2\_སྤྱིའི་ཆ་ནས་སྐད་གདངས་མཐོ་དམན་འོས་ཤིང་འཚམ་པ་བེད་སྤྱོད་བྱེད་ཐུབ་ཅིང་། ཚིག་གམ་ཚིག་སྒྲུབ་ཀྱི་རྩོལ་བ་རན་པོ་འདོན་ཐུབ་ལ། སྒྲ་རྐྱང་པ་དག་ཀྱང་གསལ་པོར་འདོན་ཐུབ། སྐད་གདངས་ལ་སྐད་རིགས་གཞན་པའི་ཤུགས་རྐྱེན་ཐེབས་ཀྱི་ཡོད་ཀྱང་། ནང་དོན་གོ་བར་འགོག་རྐྱེན་བཟོ་གི་མེད།

B1\_སྤྱིའི་ཆ་ནས་སྒྲ་གདངས་་གསལ་པོ་ཡོད་ཅིང་། སྐད་ཆ་དང་ཚིག་གི་སྒྲ་གདངས་མཐོ་དམན་སོགས་ཀྱིས་གོ་བ་ལེན་པར་འགོག་རྐྱེན་མི་བྱེད་ཀྱང་། སྐད་གདངས་ལ་སྐད་རིགས་གཞན་པའི་ཤུགས་རྐྱེན་ཐེབས་ཀྱི་ཡོད།

A2\_སྐད་ཆའི་སྒྲ་གདངས་ནི། སྤྱིའི་ཆ་ནས་གོ་བ་ལེན་པར་ཁ་གསལ་པོ་དང་ཡག་པོ་ཡོད་ཀྱང་། སྐད་ཆ་བཤད་རོགས་ཀྱིས་དུས་ནས་དུས་སུ་ཡང་བསྐྱར་བཤད་རོགས་ལབ་སྲིད་ཀྱི་རེད། སྐད་རིགས་གཞན་པའི་ཤུགས་རྐྱེན་ལ་བརྟེན་ནས་སྒྲ་གདངས་མཐོ་དམ་ན་དང་། ཚིག་འགྲོས། འགྱུར་ཁུགས་བཅས་ལ་འགྱུར་བ་ཐེབས་ནས་གོ་བརྡ་མ་འཕྲོད་པ་ཡོང་སྲིད་པས། མི་གཞན་ནས་རོགས་པ་བྱེད་དགོས་སྲིད། འོན་ཀྱང་། རྒྱུས་མངའ་ཡོད་པའི་ཚིག་གི་སྒྲ་གདངས་དག་གསལ་པོ་ཡོད།

A1\_སྦྱངས་ཟིན་པའི་ཚིག་དང་ཚིག་དུམ་གྱི་ཀློག་སྟངས་དང་སྒྲ་གདངས་ནི། སྐད་རིགས་དེ་བཤད་མཁན་དང་འབྲེལ་བ་ཡོད་པའི་མི་བརྒྱུད་ནས་ཤེས་རྟོགས་ཐུབ་ལ། རྒྱུས་མངའ་ཡོད་པའི་ཚིག་དང་བརྗོད་པ་ཐུང་ལ་ལས་སླ་པོའི་རིགས་ཀྱི་སྒྲ་གདངས་མཐོ་དམན་སོགས་གསལ་པོ་དང་དག་པོའི་སྒོ་ནས་འདོན་ཐུབ།