སྤྱི་ཡོངས་གླེང་མོལ།

C2\_ཕལ་སྐད་དང་གཏམ་དཔེའི་རིགས་བེད་སྤྱོད་ཡག་པོ་གཏོང་ཤེས་པ་མ་ཟད། དེ་དག་གི་ཤུགས་བསྟན་གྱི་དོན་ལའང་གོ་བ་ཡག་པོར་ལོན་གྱི་ཡོད།

ལེགས་བཅོས་ཀྱི་ཐབས་ཇུས་དག་གོ་འཛོལ་མེད་པའི་སྒོ་ནས་བེད་སྤྱོད་བྱས་ཏེ། དོན་དག་ཆུང་ཙག་དག་ཀྱང་ནོར་འཁྲུལ་མེད་པའི་སྒོ་ནས་གསལ་བཤད་བྱེད་ཐུབ།

ནང་དོན་དཀའ་ལས་ཁག་པོའི་རིགས་དང་འཕྲད་ཚེ། སྐད་ཆ་བཤད་རོགས་དེས་ཧ་མ་གོ་བའི་སྒང་ནས་བསྐྱར་ཞིབ་དང་བསྐྱར་སྒྲིག་བྱེད་ཐུབ།

C1\_རང་ཉིད་ཀྱི་སྐོར། ཧ་ལམ་འབད་པ་བྱེད་མི་དགོས་པར་བྱང་ཆ་ལྡན་པའི་སྒོ་ནས་བཤད་ཐུབ།

ཐ་སྙད་ཕྱུག་པོ་ཡོད་པས། སྐོར་གཏམ་༼ཐད་ཀར་མི་བཤད་པར་བསྐོར་ནས་བཤད་པའི་སྐད་ཆ་༽སོགས་གོ་དཀའ་བའི་རིགས་ལ་དཀའ་ངལ་མེད་པ་དང་། སྐད་ཆ་བཤད་བདེ་པོ་དང་གོ་བདེ་པོ་ཡོད། འོན་ཀྱང་། ལྟ་གྲུབ་དང་འབྲེལ་བའི་བརྗོད་གཞིས་འགོག་རྐྱེན་སྤྲད་སྲིད་ལ། དེ་བཞིན་དེ་དང་འབྲེལ་བ་ཡོད་པའི་སྐད་ཆ་བཤད་སྟངས་དང་གཡོལ་ཐབས་སོགས་ཀྱི་སྐོར་ལ་བསམ་བློ་གཏོང་དགོས་པ་ཆགས་སྲིད་ཀྱི་རེད།

B2+\_ཤེས་ཡོན་དང་། ལས་རིགས། སྤྱིར་བཏང་གི་བརྗོད་གཞི་བཅས་ཀྱི་སྐོར་ལ། སྐད་ཆ་ཆུ་རྒྱུག་རྒྱུག་དང་། ནོར་འཁྲུལ་མེད་པ། གནད་ལ་ཁེལ་བའི་ཚིག་བེད་སྤྱོད་བྱེད་ཐུབ་པར་མ་ཟད། བསམ་ཚུལ་འདྲ་མིན་དབར་གྱི་འབྲེལ་བ་ཡང་ཁ་གསལ་པོ་བཟོ་ཐུབ།

གནས་སྟངས་དང་འཚམ་པའི་འགྲོ་སྟངས་འགྲོ་ལུགས་གང་ཙམ་ཡག་པོ་ཡོད་པའི་སྒོ་ནས། རང་ཉིད་ཀྱིས་ག་རེ་བཤད་འདོད་ཡོད་མེད་ལ་བརྡ་སྤྲོད་ཀྱི་དཀའ་ངལ་མེད་པར་གླེང་མོལ་ལྷུག་པོར་བྱེད་ཐུབ།

B2\_ཕྱོགས་གཉིས་ཀར་གནོན་ཤུགས་མེད་པའི་སྒོ་ནས། སྐད་ཡིག་གཉིས་པ་བེད་སྤྱོད་བྱེད་མཁན་གྱི་མི་དང་མཉམ་དུ་འབྲེལ་འདྲིས་དང་། མཉམ་འབྲེལ་སོགས་བྱེད་པ་ལ། སྐད་དང་ནང་དོན་གྱི་ཐད་ལ་བསམ་བློ་གཏོང་མᨑ་དགོས་པར་བྱང་ཆ་ལྡན་པའི་སྒོ་ནས་གླེང་མོལ་བྱེད་ཐུབ།

སྒེར་གྱི་ཉམས་མྱོང་དང་ལས་དོན་སོགས་ཀྱི་གནད་དོན་གཙོ་བོ་ཁག་ལ་ནན་བཤད་བྱེད་ཐུབ་ལ། འོས་འཚམ་གྱི་འགྲེལ་བཤད་དང་བགྲོ་གླེང་བྱས་ཏེ། རང་ཉིད་ཀྱི་ལྟ་ཚུལ་དག་འགྲེལ་བརྗོད་གསལ་པོ་དང་རྒྱུན་སྲིང་ཀྱང་བྱེད་ཐུབ།

B1+\_རང་ཉིད་ཀྱི་དགའ་ཕྱོགས་དང་། ཆེད་ལས་དང་འབྲེལ་བའི་རྒྱུས་མངའ་ཡོད་པའི་རྒྱུན་གཏན་དང་། རྒྱུན་གཏན་མིན་པའི་གནད་དོན་གྱི་སྐོར་ལ། གདེང་ཚོད་གང་ཙམ་ཡོད་པའི་སྒོ་ནས་གླེང་མོལ་བྱེད་ཐུབ།

གནས་ཚུལ་བརྗེ་རེས་དང་བརྟག་དཔྱད། ངེས་གཏན་བཟོ་བ་བཅས་བྱས་ནས་ཅུང་རྒྱུན་གཏན་མིན་པའི་གནས་སྟངས་དག་ལ་གདོང་ལེན་བྱེད་ཐུབ་ལ། དཀའ་ངལ་དེ་ག་རེ་བྱས་ནས་བྱུང་མིན་ལའང་འགྲེལ་བཤད་རྒྱག་ཐུབ།

རིག་གཞུང་དང་འབྲེལ་བའི་བརྗོད་གཞི་གློག་བརྙན་དང། དེབ། རོལ་དབྱངས་སོགས་ཀྱི་སྐོར་ལ་བསམ་ཚུལ་བཤད་ཐུབ་ཀྱི་ཡོད།

B1\_འགྲུལ་བཞུད་བྱེད་པའི་སྐབས་སུ་འཕྲད་སྲིད་པའི་གནས་སྟངས་ཕལ་ཆེ་བར་གདོང་ལེན་བྱེད་པར། ཚིག་ལས་སླ་པོ་བེད་སྤྱོད་བྱས་ནས་སྐད་ཆ་སྟབས་བདེ་བཤད་ཐུབ།

རྒྱུས་ཡོད་ཀྱི་བརྗོད་གཞིའི་སྐོར་གྱི་གླེང་མོལ་ནང་གྲ་སྒྲིག་མེད་པར་མཉམ་ཞུགས་བྱེད་ཐུབ་ལ། ཉིན་རེའི་འཚོ་བ་དང་འབྲེལ་བ་ཡོད་པའམ་ཡང་ན། སྒེར་གྱི་དགའ་ཕྱོགས་སྐོར་གྱི་བརྗོད་གཞིའི་ཐད་ལ། གནས་ཚུལ་བརྗེ་རེས་དང་རང་ཉིད་ཀྱི་བསམ་ཚུལ་བཤད་ཐུབ། དཔེར་ན། དགའ་ཕྱོགས་དང་། ལས་ཀ འགྲུལ་བཞུད། ད་ལྟའི་གནད་དོན་སྐོར་ལྟ་བུའོ། །

A2+\_རང་ཉིད་ལ་དགོས་མཁོ་ཡོད་པའི་དུས་སུ་མི་གཞན་གྱིས་རོགས་པ་བྱས་ན། སྔོན་མ་ནས་ཧ་གོ་བའི་གནས་སྟངས་ཀྱི་སྐབས་དང་། གླེང་མོལ་ཐུང་ཐུང་སྐབས་སོགས་སུ་འབྲེལ་འདྲིས་ལས་སླ་པོའི་ངང་བྱེད་ཐུབ་ཀྱི་ཡོད།

ཉིན་རེའི་འཚོ་བའི་ནང་གི་གླེང་མོལ་སྟབས་བདེའི་རིགས་བསམ་བློ་མང་པོ་གཏོང་མི་དགོས་པར་ཐད་ཀར་བཤད་ཐུབ།

ཉིན་རེའི་འཚོ་བའི་ནང་ཆ་རྒྱུས་ཡོད་པའི་གནད་དོན་གྱི་སྐོར་ལ། རང་ཉིད་ཀྱི་ལྟ་ཚུལ་དང་བསམ་ཚུལ་བརྗེ་རེས་དང་དྲི་བ་དྲི་ལན་བྱེད་ཐུབ།

A2\_ལས་ཀ་དང་དུས་ཚོད་སྟོང་པའི་སྐབས་ཀྱི་རྒྱུན་ལྡན་གྱི་གནད་དོན་ཐད་གླེང་མོལ་སྟབས་བདེ་དང་ཁ་གསལ་པོ་དེ་འདྲ་བྱེད་ཐུབ།

ཉིན་རེའི་འཚོ་བའི་ཁྲོད་ཀྱི་གླེང་མོལ་སྟབས་བདེའི་རིགས་བྱེད་ཐུབ། འོན་ཀྱང་། ཕ་རོལ་པོ་དང་སྟབས་བསྟུན་གྱིས་གླེང་མོལ་མུ་མཐུད་ནས་བྱས་ན་མགོ་མ་འཚོས་པའི་དཀའ་ངལ་འཕྲད་ཀྱི་ཡོད།

A1\_གླེང་མོལ་སྟབས་བདེ་རེ་བྱེད་ཐུབ། འོན་ཀྱང་། གླེང་མོལ་གྱི་ནང་དོན་ཆ་ཚང་གོ་མིན་ནི། སྐད་ཆ་ག་ལེར་བཤད་པ་དང། བཤད་སྟངས་མི་འདྲ་བ། བཟོ་བཅོས་བྱེད་པའམ་ལས་སྣོན་བྱེད་པ་བཅས་ལ་ཐུག་ཡོད།

ཆ་རྒྱུས་ཡོད་པའི་བརྗོད་གཞི་དང་། འཚོ་བའི་དགོས་མཁོའི་སྐོར་ལ་སྐད་ཆ་ལས་སླ་པོའི་རིགས་མགོ་འཛུགས་པ་དང་། དྲི་བ་འདྲི་བ། ལན་འདེབས་པ་བཅས་བྱེད་ཐུབ།

Pre-A1\_ཚིག་དང་ཚིག་དུམ། ལུས་ཀྱི་རྣམ་འགྱུར་སོགས་ལ་བརྟེན་ནས་རང་ཉིད་དང་། ཉིན་རེའི་འཚོ་བའི་སྐོར་ལ་དྲི་བ་དྲི་ལན་ལས་སླ་པོའི་རིགས་བྱེད་ཐུབ་ཀྱི་ཡོད།