སྤྱི་ཡོངས་ཀློག་རྩལ།

C2\_གོ་རིམ་གྱི་ཐད་ནས་རྙོག་འཛིངས་ཆེ་བའམ་ཕལ་སྐད་མང་བའི་རྩོམ་ཡིག་དང་། གནད་བསྡུས་རྩོམ་ཡིག རྩོམ་ཡིག་མ་ཡིན་པ། དཔེར་ན་ཁྱབ་བསྒྲགས་དང་། ངོ་སྤྲོད་དེབ་ཆུང་ལྟ་བུའི་རིགས་ཕལ་ཆེ་བ་གོ་ཐུབ།

རྩོམ་ཡིག་རིང་པོ་དང་རྙོག་འཛིངས་ཅན་རིགས་ཀྱི་ནང་དོན་གོ་ཐུབ་པར་མ་ཟད། རྩོམ་ཡིག་དེའི་དངོས་སུ་བསྟན་པ་དང་ཤུགས་སུ་བསྟན་གྱི་གོ་བ་དང་། འབྲི་ཐབས་ཀྱི་ཁྱད་ཆོས་ཆུང་ཙག་རིགས་ཀྱང་ཤེས་ཀྱི་ཡོད།

C1\_རྩོམ་ཡིག་ནང་གི་དུམ་མཚམས་དཀའ་ལས་ཁག་པོའི་རིགས་བསྐྱར་ཀློག་བྱེད་རྒྱུའི་གོ་སྐབས་ཡོད་ན། རང་གི་ཆེད་ལས་དང་འབྲེལ་བ་ཡོད་མེད་ལ་མ་ལྟོས་པར། རྩོམ་ཡིག་རིང་ལ་རྙོག་འཛིངས་ཅན་དག་གི་ནང་དོན་ཞིབ་ཕྲ་གོ་ཐུབ་ཀྱི་ཡོད།

གལ་སྲིད་བསྐྱར་ཀློག་བྱེད་རྒྱུའི་གོ་སྐབས་དང་ཟུར་ལྟའི་དེབ་རིགས་ཀྱི་མཐུན་རྐྱེན་ཡོད་ན། རིགས་གཅིག་རྐང་འཛིན་ནམ་ཆེད་ལས་ཀྱི་དཔེ་དེབ་དང་། དུས་དེབ་ནང་གི་རྩོམ་ཡིག ཚགས་ཤོག་ནང་གི་རྩོམ་ཡིག་སོགས་ཚུད་པའི་རྩོམ་རིགས་ཕལ་ཆེ་བའི་ནང་དོན་གོ་ཐུབ་ཀྱི་ཡོད།

B2\_ཧ་ལམ་རང་རྐྱ་འཕེལ་བའི་སྒོ་ནས་དཔེ་ཀློག་བྱེད་ཐུབ་པར་མ་ཟད། རྩོམ་གྱི་རིགས་དང་དཔེ་ཀློག་གི་དམིགས་ཡུལ་མི་འདྲ་བར་གཞིགས་པའི་ཀློག་སྟངས་དང་མྱུར་ཚད་ལ་སྟངས་འཛིན་བྱེད་ཐུབ། དེ་བཞིན་དགོས་མཁོ་དང་བསྟུན་ནས་ཟུར་ལྟའི་དེབ་རིགས་འདེམས་ཤེས་ཀྱི་ཡོད། སྦྱངས་ཚར་བའི་ཐ་སྙད་མང་པོ་ཡོད་ན་ཡང་། རྒྱུན་སྤྱོད་མ་ཡིན་པའི་ཁ་དཔེ་དང་གཏམ་དཔེའི་རིགས་ཀྱི་གོ་བ་ལེན་པར་དཀའ་ངལ་འཕྲད་སྲིད།

B1\_རང་ཉིད་ཀྱི་ཆེད་ལས་དང་འབྲེལ་བའི་སྐོར་གྱི་དངོས་བྱུང་རྩོམ་ཡིག་གི་ནང་དོན་ཆ་ཚང་བ་གོ་ཐུབ་ཀྱི་ཡོད།

A2+\_གོམས་འདྲིས་ཡོད་པའི་བརྗོད་གཞི་སྟེ། རྒྱུན་ལྡན་གྱི་བྱེད་སྒོའམ་ལས་ཀ་དང་འབྲེལ་བའི་སྐོར་གྱི་རྩོམ་ཐུང་ལས་སླ་པོའི་རིགས་ཀྱི་ནང་དོན་དག་གོ་ཐུབ་ཀྱི་ཡོད།

A2\_ རྒྱུས་མངའ་ཡོད་པའི་མིང་ཚིག་གིས་གྲུབ་པའི་རྩོམ་ཡིག་ཐུང་ལ་ལས་སླ་པོའི་རིགས་ཀྱི་ནང་དོན་གོ་ཐུབ་ལ། འདིའི་ནང་རྒྱལ་སྤྱིའི་རང་བཞིན་ཅན་གྱི་ཐ་སྙད་ཀྱང་ཚུད་ཡོད།

A1\_རྩོམ་ཡིག་ཐུང་ཐུང་དང་ལས་སླ་པོའི་རིགས་དུས་གཅིག་ལ་ཚིག་དུམ་རེ་རེ་བྱས་ནས་ཀློག་ཚེ་གོ་བ་ལེན་ཐུབ་པ་མ་ཟད། དེའི་ནང་གི་གོམས་འདྲིས་ཡོད་པའི་མིང་དང་། ཚིག ཚིག་དུམ་སོགས་ཀྱི་དོན་ཡང་གོ་ཐུབ། མཚམས་རེར་བསྐྱར་ཀློག་ཀྱང་བྱེད་དགོས་སྲིད།

Pre-A1\_ཡི་གེ་དང་མཚོན་རྟགས་མཉམ་དུ་རི་མོ་ཡོད་ན་ངས་ངོས་འཛིན་བྱེད་ཐུབ། དཔེར་ན། པར་ཡོད་པའི་ཟས་ཐོ་དང་། ཆ་རྒྱུས་ཡོད་པའི་ཚིག་བེད་སྤྱོད་བྱས་ནས་བྲིས་པའི་རི་མོའི་སྒྲུང་དེབ་ལྟ་བུ།