སྤྱི་ཡོངས་འབྲི་རྩལ།

C2\_རྩོམ་གྱི་འཕེལ་རིམ་ལ་རྒྱུ་མཚན་ལྡན་པ་དང་། འོས་ཤིང་འཚམ་པོ། གནད་ལ་འཁེལ་བའི་རྩོམ་ཐབས་བཅས་ནི། ཀློག་པ་པོས་རྩོམ་ཡིག་གི་ནང་དོན་གལ་ཆེན་ཁག་ངོས་འཛིན་བྱེད་པར་ཕན་ཐོགས་ཆེན་པོ་ཡོད། ཁྱད་ཆོས་འདི་དག་དང་ལྡན་པའི་རྩོམ་ཡིག་ཁ་གསལ་ལ་གོ་བདེ་པོ་འབྲི་ཐུབ་ཀྱི་ཡོད།

C1\_རྩོམ་སྟངས་ཡག་པོ་དང་ཁ་གསལ་པོ་ཡོད་པའི་རྩོམ་ཡིག་འབྲི་ཐུབ། དེ་ཡང་རྩོམ་གྱི་གནད་དོན་གལ་ཆེ་བའི་རིགས་ལ་གསལ་བཤད་ནན་པོ་དང་། ལྟ་ཚུལ་ལམ་བསམ་ཚུལ་གལ་ཆེ་ཆུང་གི་རིམ་པ་ཡོད་པའི་སྒོ་ནས་རྒྱབ་སྐྱོར་བྱེད་པ། རྒྱུ་མཚན་ཡོད་པ། དེ་དང་མཐུན་པའི་དཔེ་མཚོན་འགོད་པ། དེ་བཞིན་འོས་ཤིང་འཚམ་པའི་སྒོ་ནས་མཇུག་སྡོམ་རྒྱག་པ་བཅས་བྱེད་ཐུབ།

རྩོམ་ཡིག་གི་རིགས་ཚན་འདྲ་མིན་དང་། རྩོམ་གྱི་སྒྲོམ་གཞིའམ་བཀོད་པ། རྩོམ་སྟངས། བརྗོད་བྱ་སོགས་རྩོམ་གྱི་ཁྱད་ཆོས་ཁག་བེད་སྤྱོད་བྱེད་ཐུབ།

B2\_སྒེར་གྱི་ཆེད་ལས་དང་འབྲེལ་བའི་བརྗོད་གཞི་འདྲ་མིན་གྱི་ཐད། ཁུངས་ལྡན་གྱི་རྒྱུ་མཚན་དང་གནས་ཚུལ་ལ་བརྟག་དཔྱད་ཞིབ་འཇུག་བྱས་ཏེ། རྩོམ་ཞིབ་ཅིང་ཕྲ་ལ་ཁ་གསལ་པོ་འབྲི་ཐུབ།

B1\_རང་ཉིད་ཀྱི་ཆེད་ལས་དང་འབྲེལ་བ་ཡོད་པའི་བརྗོད་གཞི་མང་པོ་ཞིག་གི་སྐོར་ལ། རྩོམ་གྱི་གྲུབ་ཆ་ཁ་ཤས་མཉམ་དུ་སྦྲེལ་ནས་རྩོམ་སྟབས་བདེ་པོ་དེ་འདྲ་འབྲི་ཐུབ།

A2\_མཚམས་སྦྱོར་གྱི་ཕྲད་ལས་སླ་པོའི་རིགས་དཔེར་ན། “རྒྱུ་མཚན་གང་ཡིན་ཟེར་ན” དང་། “འོན་ཀྱང་།” “དང་” ལྟ་བུའི་རིགས་ཀྱིས་མཚམས་སྦྱར་ནས་ཚིག་སྒྲུབ་དང་ཚིག་དུམ་ལས་སླ་པོ་རིགས་མང་པོ་ཞིག་འབྲི་ཐུབ་ཀྱི་ཡོད།

A1\_ཚིག་དང་མཚོན་རྟགས་ལས་སླ་པོའི་རིགས་དང་། བརྗོད་པ་སྟབས་བདེ་པོའི་རིགས་བེད་སྤྱོད་བྱས་ཏེ། རང་ཉིད་སྐོར་གྱི་གནས་ཚུལ་འབྲི་ཐུབ། དཔེར་ན། ག་རེ་ལ་དགའ་པོ་ཡོད་དང་མེད། ཁྱིམ་ཚང་། གཅེས་ཉར་སྲོག་ཆགས་ལྟ་བུའོ། །

ཚིག་དུམ་དང་། ཚིག་སྒྲུབ་སྟབས་བདེ་རེ་འབྲི་ཐུབ།

Pre-A1\_སྐབས་རེར་ཚིག་མཛོད་བེད་སྤྱོད་བྱས་ནས། སྒེར་གྱི་སྤྱིར་བཏང་གི་གནས་ཚུལ་ལས་སླ་པོའི་རིགས་འབྲི་ཐུབ། དཔེར་ན། མིང་དང་། ཁ་བྱང་། རྒྱལ་ཁབ་ལྟ་བུའོ། །